Ана Ахматова
И никой се не мярна…

Превод от руски: Иван Николов, 1974

chitanka.info

… И никой се не мярна

пред стълбището пак.

И в светлина невярна

прекрачих твоя праг.

Гореше лампиона

зелен и в оня час

чух шепот: „Сандрильона,

ти имаш странен глас…“

Огнец припламна скромен,

щурец отрони звук.

Ах! Някой взе за спомен,

пантофките ми тук.

И снопче карамфили

ми подари тогаз.

О, уликите мили

къде да скрия аз?

Сърцето ми трепери

и вярва: иде ред —

ще тръгне той да мери

пантофката ми вред.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.